Solli kirke

Solli kirke er en langkirke fra 1904 i Sarpsborg kommune, Østfold fylke. Den tilhører Søndre Borgesyssel prosti. Byggverket er i bindingsverk og har 151 sitteplasser. Arkitekt: P.Hofstad. Det tidligere Solli kapell under Tune ble oppført 1902—04 på en knaus der Glommas vestre løp danner Sollifoss. Kirken er bygd på en tidligere danseplass, i Desiderias eikelund, eller Kalveberget, som stedet opprinnelig het. I 1899 bevilget A/S Sanne og Soli Brug, etter søknad fra sokneprest Ulsteen, fri grunn for kapell med kirkegård og halvparten av kostnadene til trematerialene til kirken. Kommunen skjøt til 5000 kroner. Resten av pengene til reising av kirkebygget kom inn ved basarer og andre tiltak. Adkomst til stedet er via fylkesvei 118 og E6. Referanser Kilder Pettersen, Tore Steinar (2008). Kirker i Østfold, Borg bispedømme. Fredrikstad: Tindlund Forlag. s. 196-199. ISBN 978-82-92923-09-2. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 681. ISBN 82-75-27022-7. Eksterne lenker (no) «Solli kirke». Kirkesøk. Den norske kirke. Sigrid og Håkon Christie: Solli kapell i «Norges kirker» Kirkene i Greåker og Tune (no) «Solli kirke». Kulturminnesøk. Riksantikvaren – Direktoratet for kulturminneforvaltning.